  Майя Бывальцева Глазкарын улӥсь Владимир Чуприков Россилэн сборноеныз шальы лэзьянъя дуннелэн кубокез понна вожвылъяськонэ мыноз. Со сярысь спортъя но лулчеберетъя «Прогресс» огъетлэн  вотэсбамаз. Ӵошатсконъёс 11–18 гудырикошконэ Москваын ортчозы. Россилэсь данзэ 20 устоосыз городошникъёс утёзы. Пыриськисьёс куинь амалын кужымзэс мерталозы: ӟуч городки, еврогородки но финн городки. Глазкарын улӥсь 2017-тӥ арын кунлэн сборненыз ӵошатсконэ ветлӥз ни, соку солэн командаез четвертьфиналозь вуиз. Тегъёс: Спорт Удмуртия Россия Глазкар  